88/383/ETY: Komission päätös, tehty 24 päivänä helmikuuta 1988, työturvallisuutta, työhygieniaa ja työterveyshuoltoa koskevan tiedottamisen kehittämisestä



Virallinen lehti nro L 183 , 14/07/1988 s. 0034 - 0034

Suomenk. erityispainos Alue 5 Nide 4 s. 0132

Ruotsink. erityispainos Alue 5 Nide 4 s. 0132



KOMISSION PÄÄTÖS, tehty 24 päivänä helmikuuta 1988, työturvallisuutta, työhygieniaa ja työterveyshuoltoa koskevan tiedottamisen kehittämisestä (88/383/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 118 artiklan, sekä katsoo, että komissiolle on välttämätöntä, että sillä on käytössään tarvittavat tiedot ennen kuin jäsenvaltiot antavat työturvallisuutta, työhygieniaa ja työterveyshuoltoa koskevia lakeja, asetuksia ja hallinnollisia määräyksiä; kaikille jäsenvaltioille on tietyissä tapauksissa kerrottava jonkin toisen jäsenvaltion suunnittelemista laeista, asetuksista ja hallinnollisista määräyksistä, neuvoston direktiivillä 83/189/ETY(1) on luotu tietojärjestelmä teknisten standardien ja asetusten alalla, mukaan lukien ne, jotka liittyvät työturvallisuuteen, työhygieniaan ja työterveyshuoltoon, vaikuttaa tarpeelliselta täydentää tätä menettelyä parantamalla tietojen saantia tässä päätöksessä tarkoitetuista muista laeista, asetuksista ja hallinnollisista määräyksistä, ja on tarpeen muodostaa asiantuntijaryhmä, jonka jäsenet jäsenvaltiot nimeävät ja jonka tehtävänä on auttaa komissiota tutkimaan kansallisia luonnoksia laeista, asetuksista ja hallinnollisista määräyksistä, ON TEHNYT TÄMÄN PÄÄTÖKSEN: 1 artikla Jäsenvaltioiden on toimitettava komissiolle viipymättä työturvallisuutta, työhygieniaa ja työterveyshuoltoa koskevista laeista, asetuksista ja hallinnollisista määräyksistä sekä ehdotuksista tämän alan laeiksi, asetuksiksi ja hallinnollisiksi määräyksiksi, lukuun ottamatta direktiivin 83/189/ETY 1 artiklan 6 kohdassa määriteltyjä teknisiä määräyksiä. Jäsenvaltioiden on toimitettava myös muut tätä alaa koskevat säädökset tai määräykset. 2 artikla 1. Komissio toimittaa jäsenvaltioille ehdotukset laeiksi, asetuksiksi ja hallinnollisiksi määräyksiksi, jotka se saa 1 artiklan nojalla ja joita se pitää tämän päätöksen tarkoituksen kannalta asiaankuuluvina. 2. Komissio ja muut jäsenvaltiot voivat esittää huomautuksensa sille jäsenvaltiolle, jonka ehdotukset ne ovat saaneet 1 kohdan nojalla; kyseinen jäsenvaltio ottaa nämä huomautukset huomioon sikäli kuin mahdollista. Jäsenvaltioiden huomautukset toimitetaan komission välityksellä. 3 artikla Komissiota avustaa asiantuntijaryhmä, jonka puheenjohtajana on komission edustaja. Ryhmässä on 24 komission jäsenvaltioiden ehdotuksesta nimeämää jäsentä; kaksi kutakin jäsenvaltiota kohti. Kullekin jäsenelle nimitetään varajäsen yllä olevan mukaisesti. 4 artikla Komissio ilmoittaa määräajoin työturvallisuuden, työhygienian ja työterveyshuollon neuvoa-antavalle komitealle ja tarvittaessa direktiivin 83/189/ETY 5 artiklan mukaisesti asetetulle pysyvälle komitealle kaikesta tämän päätöksen täytäntöönpanosta johtuvasta toiminnasta, lukuun ottamatta niitä näkökohtia, joita jäsenvaltiot pitävät luottamuksellisina. 5 artikla Tämä päätös on osoitettu kaikille jäsenvaltioille. Tehty Brysselissä 24 päivänä helmikuuta 1988. Komission puolesta Manuel MARÍNVarapuheenjohtaja (1) EYVL N:o L 109, 26.4.1983, s. 8